Krokuvos ekonomikos universitetas
Krokuvos ekonomikos universitetas – valstybinis universitetas Lenkijoje, Krokuvoje. Tai didžiausia Lenkijos ekonomikos aukštoji mokykla pagal studentų skaičių. Lenkijos aukštųjų mokyklų reitinguose jis užima 42 vietą. Aukštoji mokykla buvo įkurta 1925 m. gegužės 28 d. Tuomet ji buvo vadinta Aukštąją verslo mokykla (lenk. Wyższe Studium Handlowe). 1950 m. pertvarkyta į trijų fakultetų Aukštąją ekonomikos mokyklą (lenk. Wyższa Szkoła Ekonomiczna), o 1974 m. gavo pavadinimą Krokuvos ekonomikos akademija (lenk. Akademia Ekonomiczna w Krakowie). Nuo 2007 m. liepos 6 d. jos oficialus pavadinimas – Krokuvos ekonomikos universitetas.